text: [{"text_idx": "#000001", "text": "Designed Poetry is a form of poetry which is in the form of picture. This kind of Urdu Designed Poetry is made up in photoshop. This is a pure art, to represent your thoughts in a picture. Designed Poetry is hugely popular in pakistan, people love reading Designed Poetry because its not in text so its not boring to read. This is often called Urdu Picture Poetry."}, {"text_idx": "#000002", "text": "Tu naya hai to dikha subh nayi, shaam nayi.."}, {"text_idx": "#000003", "text": "Tu naya hai to dikha subh nayi, shaam nayi,\nWarna in aankhon ne dekhe hain naye saal kayi.."}, {"text_idx": "#000007", "text": "Bossa dete nahin aur dil pe hai har lehza nigaah,\nJee main kehte hain ke muft aye to maal acha hai,"}, {"text_idx": "#000009", "text": "Be-talab dein to maza us main sivaa milta hai,\nWoh gadaa jis ko na ho khuu-e-sawal acha hai,"}, {"text_idx": "#000010", "text": "Un ke dekhe se jo aa jati hai muuh pr raunaq,\nWoh samajhte hain ke beemaar ka haal acha hai,"}, {"text_idx": "#000011", "text": "Dekhiye paate hain ushaaq buton se kya faiz,\nIk barhaman ne kaha hai ke yeh saal acha hai,"}, {"text_idx": "#000013", "text": "Hum ko maaloom hai jannat ki haqeeqat lekin,\nDil ke khush rakhne ko ghalib yeh khayal acha hai.."}, {"text_idx": "#000015", "text": "Ik ajnabi ke hath main de kar hamara haath.."}, {"text_idx": "#000016", "text": "Ik ajnabi ke hath main de kar hamara haath,\nLo saath chorrne laga aakhir yeh saal bhi.."}, {"text_idx": "#000018", "text": "Itna to mujhe yaad hai kuch us ne kaha tha.."}, {"text_idx": "#000019", "text": "Itna to mujhe yaad hai kuch us ne kaha tha,\nKya us ne kaha tha yeh mujhe yaad naheen.."}, {"text_idx": "#000021", "text": "Ashiq thay sheher main jo puraane sharab ke.."}, {"text_idx": "#000022", "text": "Ashiq thay sheher main jo puraane sharaab ke,\nHain un ke dil main vaswasay ab ehtisaab ke,"}, {"text_idx": "#000023", "text": "Woh jo tumhare hath se aa kar nikal geya,\nHum bhi qaatil hain ussi khana-kharab ke,"}, {"text_idx": "#000024", "text": "Phoolon ki saij par zara araam kya kiya,\nUs gul-badan pe naqssh uth aaye gulaab ke,"}, {"text_idx": "#000025", "text": "Soye to dil main ek jahan jaagne laga,\nJaage to apni aankh main jaale they khawb ke,"}, {"text_idx": "#000026", "text": "Bas tishnagi ki aankh se dekha karo unhe,\nDariya ravaan-davaan hain chamakte saraab ke,"}, {"text_idx": "#000027", "text": "Kis tarah jamaa kijiye ab apne aap ko,\nKaghaz bikhar rahe hain puraani kitaab ke.."}, {"text_idx": "#000028", "text": "Seena dehak raha ho to kya chup rahe koi.."}, {"text_idx": "#000030", "text": "Saabit hua sukoon dil-o-jaan kahin nahin,\nRishton main dhoondta hai to dhoonda kare koi,"}, {"text_idx": "#000031", "text": "Yeh to woh raasta hai ke bas chal parre koi,"}, {"text_idx": "#000032", "text": "Deewar janta tha jise woh dhool thi,\nAb mujh ko aitmaad ki daawat na de koi,"}, {"text_idx": "#000033", "text": "Main khud yeh chahta hoon ke halaat hon kharaab,\nMere khilaaf zeher ugalta phire koi,"}, {"text_idx": "#000034", "text": "Ae shakhss ab to mujh ko sabhi kuch qabool hai,\nYeh bhi qabool hai ke tujhe cheen le koi,"}, {"text_idx": "#000035", "text": "Haan theek hai main apni anaaa ka mareez hoon,\nAakhir mere mizaaj main kyun dakhal de koi,"}, {"text_idx": "#000036", "text": "Ik shakss kar raha hai abhi tak wafaa ka zikr,\nKaash is zabaan\u2013daraaz ka muu noch le koi.."}, {"text_idx": "#000039", "text": "Woh zulm-o-sitam dhaaye aur mujh se wafa mangay,\nJaise koi gul kar ke deepak se ziyaa mangay,"}, {"text_idx": "#000040", "text": "jeena bari naimat hai jeene ka chalan sikhen,\nAcha to nahin koi marne ki duaa mangay,"}, {"text_idx": "#000041", "text": "Gham bhi hai udaasi bhi tanhai bhi aansu bhi,\nSab kuch to mayassar hai dil mangay to kya mangay,"}, {"text_idx": "#000042", "text": "Auqaat hai kya us ki woh pesh-e-nazar rakhe,\nInsan na koi apne daaman se siva mangay,"}, {"text_idx": "#000045", "text": "Is se aagay to bas la-makaan reh geya.."}, {"text_idx": "#000046", "text": "Is se aagay to bas la-makaaan reh geya,\nyeh safar bhi mera raayegaan reh geya,"}, {"text_idx": "#000047", "text": "Ho gaye apne jismon se bhi be-neyaaz,\nAur phir bhi koi darmiyaan reh geya,"}, {"text_idx": "#000049", "text": "Ab to raasta bataane pe mamuur hoon,\nBe-haddaf teer tha be-kamaaan reh geya,"}, {"text_idx": "#000050", "text": "Jab palat hi chale ho to ae deeda-varo,\nMujh ko bhi dekhna main kahan reh geya,"}, {"text_idx": "#000051", "text": "Mit geya hoon kisi aur ki qabar main,\nMera katbaa kahin be-nishaan reh geya.."}, {"text_idx": "#000052", "text": "Do chaar gaam raah ko hamvaar dekhna.."}, {"text_idx": "#000053", "text": "Do chaar gaam raah ko hamvaar dekhna,\nPhir har qadam pe ik nayi deewar dekhna,"}, {"text_idx": "#000054", "text": "Aankhon ki raushni se hai har sang aayina,\nHar aayine main khud ko gunaahgaar dekhna,"}, {"text_idx": "#000055", "text": "Har aadmi main hote hain dass bees aadmi,\nJis ko bhi dekhna ho kayi baar dekhna,"}, {"text_idx": "#000056", "text": "Maidaan ki haar jeet to qismat ki baat hai,\nTuuti hai kis ke haath main talvaar dekhna,"}, {"text_idx": "#000057", "text": "Dariyaa ke is kinaare sitaare bhi phool bhi,\nDariyaa charrhaa hua ho to us paar dekhna,"}, {"text_idx": "#000058", "text": "Achi nahin hai sheher ke raston se dosti,\nAangan main phail jaaye na bazaar dekhna.."}, {"text_idx": "#000060", "text": "Zameen uthaaon ga aur asmaan pe rakh don ga.."}, {"text_idx": "#000061", "text": "Zameen uthaaon ga aur asmaan pe rakh don ga,\nJahan ki cheez hai ja ke wahan pe rakh doon ga,"}, {"text_idx": "#000062", "text": "Main ghar ke sath banaon ga aik choti dukan,\nPhir apne khawb utha ke dukan pe rakh doon ga,"}, {"text_idx": "#000063", "text": "Mujhe dua pe zara bhi yaqeen nahin hai magar,\nJo tu kahe to diya aastaan pe rakh doon ga,"}, {"text_idx": "#000064", "text": "Yeh aag meri nahin hai jis ki hai utha lo mian,\nMain sar-phiraa hoon na-jane kahan pe rakh doon ga.."}]